《六壬毕法案录》卷之二

魁度天门第五十一 旺禄临身

同治癸亥年戌月癸卯日巳时，寓汉阳坪，占有船搭否。

鬼丑勾

禄子龙

兄亥空

勾  合  空  龙

丑  寅  亥  子

寅  卯  子  癸

辰巳午未

卯    申

寅    酉

丑子亥戌

正议

问：魁度天门，旺禄临身，似不宜动。曰：现在逃兵，何禄可守？三传润下，宜于下行。丑能刑戌，木能克土，亦无所隔。退茹有相联而退之象。再退一步逢申酉之生，即父母之邦，退而受生可也，况青龙得水，能奋万里之翼，六合为门，作子孙制鬼，如何不行？

参议

问：寅木死气，何能制戌虎？且妨子孙不利。

曰：三传属水以助子孙，死化为生，何不利之有？但勾陈发用，不免迟滞，出旬破关，未日冲丑，方能启行，宜坐以待之，上路必有退回之船，且得贵财相助。

案验

果因汉中城陷，船户相联而下，未日得开，贵财亦应此课。

以干支上神与三传格例断者也。

罡塞鬼户第五十二 脱上逢脱

咸丰甲寅年辰月丁卯日未时，寓江西袁州府城，占安否。

财 酉 朱

官 亥 贵

子 丑 阴

勾  空  贵  朱

未  巳  亥  酉

巳  卯  酉  丁

未申酉戌

午    亥

巳    子

辰卯寅丑

正议

游都乘马加支，贼必过境。然支上脱气，又乘天空，只是虚声动摇，人民争出，城内却无事。初财遭夹克，不过迁移耗财而已。辰为天罡，寅为鬼户，辰加寅，则鬼户杜塞，不致破城。初传旬尾，末传关神，闭关则不免也。

案验

四月初八日贼兵犯境，城内争逃，后却无事。

附议

问：支为宅，游都加之，乃贼入城之象，何为过境？

曰：克则入，脱则离，天空乘马，岂非脱逃乎？

问：游都既不克支，何以又入境内？

曰：游都若在四课，则为邻县；既加支，何得不入境内？然乘马主动；天空主逃，又自内生外，所以过而不留此，以类神一爻断者也。

两蛇夹墓第五十三

咸丰甲寅年辰月丙子日辰时，袁州闻警。夜半开城，男妇皆逃，自占动静。

禄 巳 常

子 戌 蛇

文 卯 空

蛇  常  空  蛇

戌  巳  卯  戌

巳  子  戌  丙

戌亥子丑

酉    寅

申    卯

未午巳辰

正议

戌为日墓，乘蛇加巳，巳属蛇，故为两蛇夹墓，主有惊危之事。然时逢天罡，戌为月破，其凶可散。但卯木文书乘天空，不免谣言动众耳。课名回环，去者仍回本处。游都落空坐克，可无忧也。

案验

此因探报不实，人皆惊走，后却无事。

虎视逢虎第五十四

咸丰甲寅年亥月己丑日午时，吉安刘姓占家宅。

财 子 贵

兄 辰 勾

兄 戌 阴

虎  阴  蛇  勾

未  戌  丑  辰

戌  丑  辰  己

寅卯辰巳

丑    午

子    未

亥戌酉申

正议

虎视课又见白虎，如三拳不敌四手，其力难施，凡占不免虚惊。贵人作财发用，必在官贵之家效力营生。昴星乘元，其时已有寇贼之惊。中末自干传支，宜闭藏于家，不应再往。且一财而遇众劫，岂可远谋？干支相冲，并防克妻。

案验

旧在芜城官家所开盐店帮贸，寇至逃回。今将复往，因余断不利，遂止。

所谋多拙第五十五

关神动处 太阳射宅 水日逢丁

咸丰甲寅年辰月壬申日申时，陈姓占年将。

官 丑 阴

子 寅 后

子 卯 贵

虎  空  阴  元

戌  酉  丑  子

酉  申  子  壬

午未申酉

巳    戌

辰    亥

卯寅丑子

正议

干前一位为天罗，支前一位为地网，如此课干上子，支上酉是也。凡事只宜守静，动则罗网缠身，必有凶祸。春季关神在丑发用，主阻滞，甲子癸酉一旬周遍，亦羁绊之状。太阳加宅，子爻作生气，寅年主生贵子。但寡宿发用，水日逢丁，防妻不利耳。

案验

悉如所断。

所谋多拙第五十五  初遭夹克

咸丰丙辰年巳月甲寅日未时，占同年周伯香，字必森，会试信。

财 辰 合

子 巳 朱

子 午 蛇

合  勾  合  勾

辰  卯  辰  卯

卯  寅  卯  甲

午未申酉

巳    戌

辰    亥

卯寅丑子

正议

墓贵空上逢空，正贵逢墓，干支罗网，初遭夹克，决不能中。

案验

柏香，吾畏友，楚之志士也。心企古人，学期远到，乡试经魁。年甫二十四岁，再赴礼闱，报罢半途染病，至舅家而卒。寿少颜子一岁，殊堪惋惜。查此课，并无凶将，惟正时逢墓，斩关传入病死之乡耳。然占时何忍及此也。我与柏香初不相识，谬附贤书，遂成心性交，天遽夺之，于心终不忘，聊附于此以寄痛耳。

天罗自裹第五十六  虎乘遁鬼 干墓并关

咸丰丙辰年卯月庚戌日巳时，侄辈占贸易。

禄 申 龙

文 丑 贵

鬼 午 虎

龙  阴  虎  贵

申  卯  午  丑

卯  戌  丑  庚

戌亥子丑

酉    寅

申    卯

未午巳辰

正议

本命作日墓加干，为天网自裹，主作事糊涂，自招其悔。卯木财空，青龙折足，岂可贸易？况干墓并关，虎乘遁鬼，不惟道路梗滞，并受惊危。喜德禄乘马，太阳加年，破财而人清吉，幸矣。

案验

是年借本贸易，竟折其半，而上下兵变，携眷流离，苦不堪言，人口无伤。

胶鬲遭乱鬻鱼盐，此亦权宜之计。然无屡中之才，求利反受困，何如守拙听天之为愈也。其后舌耕还债，历年不清，岂非天网自裹乎？故录下为前车之鉴。

费有余而得不足第五十七 所筮不入仍凭类

咸丰甲寅年酉月戊子日寅时，刘姓占讼。

官 卯 常

文 午 后

子 酉 朱

后  常  勾  蛇

午  卯  亥  申

卯  子  申  戊

申酉戌亥

未    子

午    丑

巳辰卯寅

正议

脱我者实，生我者空，所费有余，所得不足。如日上申为脱气，中传午为旬空是也。昼贵加夜方，夜贵加昼方，又两贵坐狱，时用克日，虎乘木鬼，雀犯岁君，此案所关重大，绅士必受刑责，且被关押。喜月建解网，月内可以出狱，而二破加干支，四下生上，必大破其财。

案验

所占悉符

费有余而得不足第五十七

咸丰甲寅年申月壬午日申时，占动静。

财 巳 阴

子 寅 蛇

禄 亥 勾

六  贵  阴  虎

子  卯  巳  申

卯  午  申  壬

寅卯辰巳

丑    午

子    未

亥戌酉申

正议

长生旬空，禄加脱方，动非所宜。且动喜驿马长生，喜者反空，脱者反实，是所得不偿所费也。

案验

动果不利

用破身心第五十八  传财化鬼  三传递生 交车相合

甲寅年辰月丙辰日午时，抵樟树镇，占寄寓。

财 酉 贵

子 丑 常

禄 巳 勾

元  蛇  常  贵

子  申  丑  酉

申  辰  酉  丙

酉戌亥子

申    丑

未    寅

未午巳辰

正议

两贵坐克，中末空亡，支上岁破，日禄坐空，日马长生投墓，课传毫无益处，所谓用破身心无所归是也。丑命上乘丁马，仍以远行为高。

案验

此处系贸易之所，毫无知音。越二日戊午遂行，不久，贼过，已成灰烬。

问：三六相合，交车相合，三传递生，会成财局，如何不可寓？

曰：此课最易混人，须相时以断之。当四郊多垒，支上贼符，乘蛇武会鬼克干，三传助之，岂可以居？书曰：巳申子卯临支后，不旋踵而贼将蹑足来矣。况传成肃杀，四时返本，必不免于难。

华盖覆日第五十九 辛日逢丁 彼此猜忌

咸丰辛亥年巳月辛卯日亥时，寓省垣仙枣亭占嫂病。

子 子 空

文 未 后

子 子 空

元  空  朱  后

酉  子  辰  未

子  卯  未  辛

寅卯辰巳

丑    午

子    未

亥戌酉申

正议

亥卯未日以未为华盖，是三合墓神也。华盖覆日，凡占昏昧，问病主愦愦之状。天后逢空，而干支相害，害者阻也，未者胃也，乃脾胃不纳饮食之象。午鬼虽空而时上白虎乘丁，病难治矣。

案验

时抱噎症，百药不效，未月身故。呜呼！嫂自二十一岁守志，三十八年甫膺。呈恩旌表，未及建坊，遽尔捐帏，殊堪悯恻！

华盖覆日第五十九  天网四张 后筮凭类

咸丰乙卯年巳月辛丑日巳时，寓谷城，张姓占弟存亡。

官 巳 合

文 丑 后

文 丑 后

龙  朱  朱  后

未  辰  辰  丑

辰  丑  丑  辛

申酉戌亥

未    子

午    丑

巳辰卯寅

正议

丑为支神三合之墓，加干上名华盖覆日，兼以正时发用，俱克日，乘建旺作贼符，天网四张，无路可逃，必死于贼。占弟当以初传六合为类神，并参看申酉兄弟爻，乘死神死气坐克方，逢白虎天空，势必伤者不止一人。

案验

先兄已死，后弟运货至河南遇乱，亦渺无踪迹。

墓神覆日第五十九

咸丰乙卯年巳月辛亥日巳时，唐姓者占小儿病。

官 巳 合

财 申 空

子 亥 元

合  贵  朱  后

巳  寅  辰  丑

寅  亥  丑  辛

申酉戌亥

未    子

午    丑

巳辰卯寅

正议

问：巳鬼发用，末传子孙制鬼，又坐长生，其病无妨？曰：丑墓加干，六合乘马，主小儿神魂出游，行将入墓矣。大象已凶，中制鬼何益也？

案验

未日不育，乘丁冲墓故也。凡墓喜冲，至死象已著，又为墓门开也。况干上二土克子孙，未日又克之，故凶。

太阳射宅第六十 三传递生 墓神覆日

咸丰乙卯年午月申将丁巳日巳时，寓谷城，张姓占弟逃亡，庚子命黄医占侄逃亡，亦同此。壬寅命。

财 申 合

官 亥 贵

文 寅 元

贵  合  阴  蛇

亥  申  丑  戌

申  巳  戌  丁

申酉戌亥

未    子

午    丑

巳辰卯寅

正议

先断弟，在下流东北百余里，刘姓集场，左有窑，右有庙，与本家兄弟同寓。占者曰：吾族兄在樊城刘家集贸易，上名石灰窑，下名欧家庙，得非此处乎？余曰：不必往寻，得一纸书自来矣，果然。

后断侄，在西南百余里刘姓母党之家。占者曰：予家西南与侄之姨母刘姓相近，然离此地百余里，幼儿逃学，安知路程。余曰：路遇亲邻，以马乘之，不敢到家，故隐于亲处耳。后得信，果出门遇售货者，扬鞭而至姨母家矣。

参议

问：两事同课而断异何也？

曰：先得此课，见戌蛇加干，有窑象。申合加支，有庙象。申马加巳为兄弟爻，巳中又有张姓，故断在本家。初传六合为兄弟，为月马，专以此爻决之。

复得此课，看末传寅命加长生，畏支上申之冲克，喜四爻亥之生合，故断其不到家而在亲邻。

问：里数姓氏方向何辨？

曰：发用合申相乘，巳申相加，俱是百余里。六合属卯，乘申故断刘姓。初传申马顺行至寅与亥相合，而止，是下流东北也。亥为孩儿，又为日马，加申方，占侄故断在西南也。且弟贸看六合，侄读近贵人，此申亥两马之分也。占弟在先，占侄在后，而寅命又见末传，此初末传之分也。

问：蛇墓死气加干，得毋凶乎？

曰：太阳照宅，末传长生，三传递生，何至于死？但蛇墓覆日，逃走者非糊涂则有惊惧耳。

差距：后断有马相遇何也？

曰：四爻为邻，亥作日马，入中传递生寅命故也。

太阳射宅第六十 夫妻芜淫 彼此猜忌 避难逃生

咸丰丙辰年午月壬午日午时，自占谷城南河一带可寓否。

官 丑 阴

子 寅 后

子 卯 贵

龙  勾  阴  元

申  未  丑  子

未  午  子  壬

午未申酉

巳    戌

辰    亥

卯寅丑子

正议

子午卯酉为败地，乙戊己辛壬为三光不照，丑为万物纽结之时；五干四支相配之日，逢丑加仲发用，为九丑课。如壬午日用丑是也。占事灾祸不出三年三月，干支上神彼此互克，而子丑午未又各自为合，此芜淫卦也。占人主各怀私心，不可相投，兼以干支六害，初传克而中末脱神，元武乘贼符冲支，此地今年定有变故。所谓避难须弃旧也，查长生青龙日马加未，未为秦地，作太阳，可以回光照耀，此所以逃生于兴安也。

案验

六月上行，七月到陕西兴安府，八月土匪起事进谷城，幸免于难。次年兴安从学者颇多。

附：未月初七日夜筮往兴安府，得涣卦，两爻动。

“上九，涣其血去惕出，无咎。”象曰：“远害也。”谨案此言，涣散则血伤可去，忧惕可出。复申之曰：远害，其指示可谓明且尽矣。然而更有进也。“六四，涣其群，元吉。涣有丘，匪夷所思。”象曰：“涣其群，元吉，光大也。”又案此言，离群远引，可以大吉，而有丘、匪思之说，殊难，先拟及事，后则了然矣。屈指流离八年，奚囊告罄，穷途那堪再徙？既能到岸，人地两疏，何砚可耕？计惟将伯之助，作负贩之谋耳。讵市也，而馁教也。而丰诚匪夷所思矣。且涣有丘，散而复聚之象。于楚离群，于秦盍簪，先亡其羊，后补其牢，皆此象也。初到，寓府城内，及过河，见群峰屹立，独中台地方有丘形焉，遂迁之，始叹神明之启予者深也。

支乘墓虎第六十一 丧吊全逢

咸丰甲寅年未月丁亥日寅时，占寄信湖南可到否。

兄 巳 常

子 戌 蛇

文 卯 空

贵  虎  常  合

酉  辰  巳  子

辰  亥  子  丁

戌亥子丑

酉    寅

申    卯

未午巳辰

正议

二马发用，末传助初，寅时青龙文书生日，不惟信可到彼，且即有回音来此。但干上子为吊客，支上辰为丧门，不免缟素之服。

案验

信到即覆，其人不久作古。

彼此全伤六三

咸丰甲寅年戌月己未日申时，易姓占子在军吉否。

鬼 卯 合

财 亥 后

兄 未 虎

后  合  后  合

亥  卯  亥  卯

卯  未  卯  己

丑寅卯辰

子    巳

亥    午

戌酉申未

正议

干支受克为彼此全伤，事必两损。此课三传会鬼，干支又乘明暗二鬼，是已在重围中矣。全赖申时子孙救神，奈乘马逢空，何能逃出？阵亡者非止一人矣。贵人投墓，亦官兵俱伤之象。

案验

八月十五夜，贼兵劫营，二子俱陷，都司及守陴亦遇害。又聂姓武痒占，同此。

夫妻芜淫六四 三传推生 彼此猜忌

咸丰乙卯年未月丙申日辰时，韩万顺占父病。

财 申 蛇

官 亥 阴

文 寅 虎

虎  阴  阴  蛇

寅  亥  亥  申

亥  申  申  丙

寅卯辰巳

丑    午

子    未

亥戌酉申

正议

朱子论易，“须识得象占分明！”如此课，递生六害，芜淫皆象也。然所占在病，与举荐、猜忌夫妇何涉，即阴鬼重逢，有关于病，而所占在父，鬼生父爻，亦不致为害。惟寅乘白虎，日上申财又冲克之，占父不吉。四课不全，卯命加子相刑，又乘天空，主手足不仁，半身不遂之症。幸三传推生，父爻坐生，一时无损于寿。但课名回环，病难脱体，复中则难活矣。

案验

病症果如所占。

干墓并关六五 合中犯煞

同治癸亥年酉月乙亥日酉时，西乡县华姓占地方安否。

财 未 虎

禄 卯 合

文 亥 后

合  虎  常  贵

卯  未  申  子

未  亥  子  乙

丑寅卯辰

子    巳

亥    午

戌酉申未

正议

正时元武克日，乘建旺；木墓发用，又作关神克支；游都贼符布满课传，指顾间必有寇至。干支相害，三合成局，贼来必多，不止一处。涉害为用，禄逢月破，难免门户动摇，财物破耗。现在收割之时，急宜清野，上寨紧壁；自墓传生，人口无恙。

案验

本月汉中城陷，各处被劫。

支坟财并六六 干支乘墓 空上逢空 已灾凶兆

咸丰甲寅年酉月甲申日午时，易姓占家宅。

文 子 虎

文 亥 常

才 戌 元

蛇  贵  虎  空

午  未  子  丑

未  申  丑  甲

辰巳午未

卯    申

寅    酉

丑子亥戌

正议

支上乘墓作财爻，主旅程留滞，行商亏本。此课未墓作财、旬空，末传元武乘魁、加命，定主众人抢劫，凡占凶兆，已见无妨。未为日墓，丑为支墓，彼此相乘，为互墓格，人宅总不亨快。

案验

夏季已被土匪抢掠数百串。

附录

《玉成歌》云“元空值财遭贼盗，财伤年命斗争因。”

受虎克神为病症六七

咸丰甲寅年酉月己酉日子时，余姓占兄病。

财 亥 合

鬼 卯 虎

兄 未 后

元  龙  虎  合

巳  丑  卯  亥

丑  酉  亥  己

酉戌国计民生仓

申    丑

未    寅

午巳辰卯

正议

占病视白虎乘神之所克，便知其症。如此课，虎乘卯木，木克土，则是脾胃受病，可知受病于脾，而见于手，其手必不举也。病逢三合，久而不脱之象。

案验

疯痰之症，两手不仁，病之已久，治不见效。

制鬼良医六八 罡塞鬼户  贵登天门

咸丰甲寅年巳月戊戌日午时，占医药。

财 亥 阴

兄 丑 贵

官 卯 朱

蛇  后  常  空

寅  子  酉  未

子  戌  未  戊

未申酉戌

午    亥

巳    子

辰卯寅丑

正议

制鬼之位即子孙爻也。如此课，酉为子孙，乘丁加命，冲克卯鬼，动而求医，其药必效。现在日上未土天医颇得相气，惜乘乙木暗鬼。又与卯三合，不如酉之制鬼为速也。或谓酉为月内死气，似不吉。然酉坐生方，不足为忌。况登天塞户，白虎烧身，俱是吉格，何畏之有？

案验

肝木克土，病系黄瘅，屡服官药，未见大效。后移居城隍庙，遇管先生以草药治之即愈。盖丁马主动，而酉中有管籥之姓也。

制鬼良医六八 狐假虎威

咸丰乙卯年巳月丁未日卯时，占医药

兄 巳 空

子 戌 蛇

文 卯 常

空  后  空  后

巳  子  巳  子

子  未  子  丁

戌亥子丑

酉    寅

申    卯

未午巳辰

正议

问：六合乘申加卯，为六片板格；子巳相加为死字；斫轮铸印，占病最忌；兼以命入鬼门，能无凶乎？曰：卯为生气，则身在床而非在棺也。况申为太阳，可以解厄，加卯方日出之光，何忧短折？寅为鬼户，却是日之长生，命加生地，岂可以鬼门论乎？天后乘子克日，虽属可忧，然未土制之，正应狐假虎威之喻，此药必效。而巳子相加，不必泥也。

案验

此避难谷城，为次子抱病占也。时伤寒甚危，得此课不暇细思，益增忧疑。后竟无事，则辨之不可不精也。

虎乘遁鬼六九

甲寅年寅月己巳酉时，占行人。

财 亥 地

兄 丑 虎

鬼 卯 龙

后  蛇  元  后

酉  未  亥  酉

未  巳  酉  己

未申酉戌

午    亥

巳    子

辰卯寅丑

正议

初传马空未动，太阳失明，元亥加毕，苦雨之象。进间课，亥前一位是子，子为月内雨煞，定为雨阻也。然卯乘转煞，午日丁马得禄，必动。中传虎乘游都作关神，半路又为贼兵所阻，未日冲之必到。然近射逢空，离家四里，肩运无力，必落西方妇人之家，须着人接应，方来其所取之，物不能全到，以课名不备也。

参议

问：干支受脱，元武临财，安知不为盗所劫乎：曰：元武与亥财比和，又坐生方，而青龙旺相，非失财之象也。

问：《指南》云：“间进间退两课名，他乡阻隔分明白。”此课是也。又曰“游煞丁马行不停，退而来兮进则去。”此课何以断其必来也？曰：进间者，进则有阻也。而末传丁马乘转煞克日，进极而退也。且贵人逆行，用在日前，非来而何？

问：未只冲中传，何以言到？曰：虚一待用，未冲则凑合矣。又五十里看时辰，酉时加未亦主未日到也。

差距：虎乘遁鬼殃非浅，此何以无凶？曰：未遁辛作子孙以制之，无妨。

案验

果一一如断。

鬼临三四七十 任信丁马

同治乙丑年未月丁亥日未时，王生占弟病。

官 亥 贵

子 未 常

子 丑 朱

贵  贵  常  常

亥  亥  未  未

亥  亥  未  丁

巳午未申

辰    酉

卯    戌

寅丑子亥

伏吟见丁官作死气，日禄已空，此病不治，亦不能出月。

案验

其妻王邹氏登时殉夫，应亥为双鱼，死气重叠故也。又为官贵，旌表之象。

鬼临三四七十 任信丁马

同治乙丑年酉月癸未日巳时，自占子病。

鬼 丑 勾

鬼 戌 虎

鬼 未 阴

阴  阴  勾  勾

未  未  丑  丑

未  未  丑  癸

巳午未申

辰    酉

卯    戌

寅丑子亥

正议

课传纯鬼无制，殊属可危。幸卯命克土，有春雷脱难之象，无妨。

案验

果愈。

附议

问游子见丁，占病大忌，何以前凶此愈？曰：前是久痨，见丁则动而入墓矣。此是标症，考试在即，能动则愈矣。

病符克宅全家患七一

甲寅年午月丙子日午时，杨刘氏占家宅。

文 寅 虎

文 卯 空

子 辰 龙

虎  常  朱  合

寅  丑  未  午

丑  子  午  丙

午未申酉

巳    戌

辰    亥

卯寅丑子

正议

此课子与媳皆多病而延缠也。病却无妨，且有协孕之兆。

参议

问：何以知子媳皆病？曰：末传子孙，初中两传皆克之，必子病也。病符乘太常克支，又主女病。然丑作天喜加胎神之上，病而且孕也。

案验

一子两媳俱病。

丧吊全逢七二 宾主不投

咸丰辛亥年巳月乙丑日巳时，前行汉阳，张仲达夫子占暑后起屋。

鬼 酉 蛇

财 丑 龙

子 巳 元

蛇  元  勾  贵

酉  巳  子  申

巳  丑  申  乙

酉戌亥子

申    丑

未    寅

午巳辰卯

正议

初逢破碎，三传克日，干支相刑，不可经营。财乘青龙天喜，子逢月建，主月内有生育之喜。然酉为妾遭夹克，死气吊客又与丑上丧门相会，产后其妾不寿。

案验

因课不吉，土木未兴，旋生女，而如夫人以病故。

附录

《玉成歌》云“惟有巳酉丑三神，岁中必定别阴人”，占得从革课者，未必定以此断，但凶煞类聚，则应此耳。

前后逼迫七三

咸丰甲寅年巳月癸巳日辰时，占买货回家。

财 午 蛇

兄 亥 空

官 辰 后

阴  龙  空  蛇

卯  戌  亥  午

戌  巳  午  癸

戌亥子丑

酉    寅

申    卯

未午巳辰

正议

日克午火发用，又被中传亥克，为前后逼迫，进退两难之状，不惟财空，买卖不利，且主阻隔难行。

案验

果不行。

空空如也七十四

咸丰甲寅年辰月壬戌日申时，到袁州，占往芦溪。

兄 子 元

财 寅 后

鬼 辰 蛇

后  元  贵  阴

寅  子  卯  丑

子  戌  丑  壬

未申酉戌

午    亥

巳    子

辰卯寅丑

正议

干支课传俱是旬空，惟末传不空，又是鬼墓，而元后蛇亦非吉神，断不可往。

案验

一旬后丙子日，贼由湘潭过芦溪，掳掠一空。

空空如也七十四

同治甲子年戌月癸丑日卯时，陈姓占产。

子 寅 元

子 卯 阴

官 辰 后

阴  元  阴  元

卯  寅  卯  寅

寅  丑  寅  癸

午未申酉

巳    戌

辰    亥

卯寅丑子

正议

此与遍地贵人同例，课传俱是子孙，俱是空亡，乃屡生不育之象。年年怀孕膝下无儿。此次死气发用，末传天喜逢墓，仍是虚生。

案验

占者曰：诚如先生所言，年近六旬，膝下一子，望孙念切，此为媳占也。余曰：日上寅乘元武，为脱盗格，乃郎恐非克家之器，不独孙儿难望也。兄宜趋时纳妾，以为后图，免抱噬脐之悔。

宾主不投七十五

咸丰辛亥年巳月辛未日午时，同里杨友占行人。

子 亥 元

文 丑 后

文 丑 后

后  常  朱  后

丑  戌  辰  丑

戌  未  丑  辛

申酉戌亥

未    子

午    丑

巳辰卯寅

正议

正时午乘转煞，行者已返棹矣。但墓神加干，病符加支，行人防有疾病。初传脱空，所谋不遂。且干支相刑，午勾克日，宾主来往之处必有讼起，而亥自三合之方发用，事因同类相连而及。

案验

戊辰日运盐人自仪征动身，本月丙戌日到船上，失足伤腰，盐不得利。六月在汉，复与盐行兴讼，先自栈控起。

问：何以失足？曰：戌为足，墓主昏迷，丑刑戌，非失足而何？

问：何以辰日动，戌日到？曰：土主迟滞，非冲不动，辰日冲干，戌日干神归支故也。

宾主不投第七十五  来去俱空

咸丰甲寅年卯月乙未夺时，舟中占进江西城。

财 戌 朱

财 辰 常

财 戌 朱

后  龙  常  朱

未  丑  辰  戌

丑  未  戌  乙

亥子丑寅

戌    卯

酉    辰

申未午巳

正议

返吟为无依，干支上神丑戌相刑，进城必不见留，反有口角。三传辰戌逢空落空，亦非转移之象。

案验

时江右盘查甚严，舟中有人欲进十八堂居住，以课不吉辞之。后寄城外，有齿录年谱为证，尚疑为非，可知进城之必不相投也。

彼此猜忌第七十六 合中犯煞

咸丰甲寅年巳月壬辰日丑时，衣店黄维型占友被掳可回否。

兄 子 龙

文 申 元

鬼 辰 蛇

元  龙  朱  阴

申  子  卯  未

子  辰  未  壬

丑寅卯辰

子    巳

亥    午

戌酉申未

正议

传逢三合，有与干支刑冲破害者，为合中犯煞，主和合之中反见乖戾。惟占解散事却宜合中有冲。如此课，丑将天喜克日，是好音到此也。且与日上丑未相冲，元武又乘岁破生日，必能逃出危城。但干支上神子未相害，彼此猜疑，不无阻隔，出月子午逢冲，丑日必到。初末丧吊全逢，天后坐墓，防有克妻之凶。

案验

五月丑日果到。此人无妻。黄维型于戌月辛未日妻以产亡，应在占课人也。

彼此猜疑第七十六 所谋多拙

咸丰丙辰年申月戊子日辰时，寓兴安，占买花。

鬼 寅 蛇

官 卯 朱

兄 辰 合

蛇  贵  空  龙

寅  丑  未  午

丑  子  午  戊

午未申酉

巳    戌

辰    亥

卯寅丑子

正议

此课可静而不可动。众鬼重重，幸日上青龙扶干，坐而受生，可以泄鬼之气。三传撞干，彼来向我则可，动则有祸。比用亦宜于近。然青龙逢空，丑午相害，财属子虚，而宾主疑忌，不如不办之为愈也。

案验

八月襄樊贼起，河口震动，花皆上行。若在先往必罹于祸。后有朋友避难至兴安，代为运筹，颇费心神，后遭疑忌，大受其累，此知几而不能守之过也。

互生俱生第七十七

癸丑年卯月丁酉日卯时，在楚臬署，同幕周顺堂兄占游江南。

官 亥 贵

禄 午 虎

子 丑 朱

贵  龙  阴  合

亥  辰  酉  寅

辰  酉  寅  丁

子丑寅卯

亥    辰

戌    巳

酉申未午

正议

互生者，支上神生干，干上神生支也。干支各受上神之生，为俱生。如此课，寅生干，辰生支是也。占主彼此有益。但贵人投墓，居停必有不吉之处。日马坐空，本身亦难远行，仍在本省。军功可得，议叙职衔。

案验

下至黄州，即得六品军功。未出楚省，以病辞而回，东家升江南中丞，殉节。

附议

问：何以知本省可得军功？曰：日为现在，皇书战雄生日，寅字象黄，故应黄州之捷。支为他处，辰土空脱，不吉。又日马夹克，时作转神，岂能远游？

互旺皆旺第七十八

咸丰甲寅年申月甲寅日巳时，占出行。

财 辰 合

子 巳 朱

子 午 蛇

合  勾  合  勾

辰  卯  辰  卯

卯  寅  卯  甲

午未申酉

巳    戌

辰    亥

卯寅丑子

正议

互旺者，干旺神加支，支旺神加干也；干支皆乘旺神，为俱旺。如此课，卯为干支旺神，加于干支之上是也。宜坐谋，不宜行动。虽初传斩关，中传丁马，末传天马，有急动之象。然干支罗网，初遭夹克，终不能行也。

案验

果不能行。

干支值绝第七十九 来去俱空

咸丰戊午年元旦午时，自占家宅。

子 申 龙

鬼 寅 后

子 申 龙

后  龙  常  朱

寅  申  巳  亥

申  寅  亥  戊

亥子丑寅

戌    卯

酉    辰

申未午巳

正议

返吟主动移，见驿马更速。然初末俱空，究竟不动。交车相合，虽人情反复，终归于和。干支各见绝神，事主决断，不可以人言易之也。

案验

秋后人情乖违，劝迁者多。然决意守旧，各处相迎，究未之动，而去者亦复来焉。

人宅皆死第八十 干支受脱

咸丰甲寅年辰月壬申日巳时，寓北门水府祠，占失书籍。

鬼 未 勾

兄 亥 常

子 卯 贵

蛇  元  勾  贵

辰  子  未  卯

子  申  卯  壬

酉戌亥子

申    丑

未    寅

午巳辰卯

正议

壬死于卯，申死于子，死神加干支，子辰为丧吊，人宅俱衰之象。子卯又为干支脱气，易招盗贼，此处不宜久居，三传会木泄干，此书已卖入东门有丧吊之家，中末逢空，不可复得矣。

案验

失物未获，四月子病，迁居乃愈，同寓者后复被劫。

传墓入墓第八十一

咸丰甲寅年酉月戊戌日亥时，王姓占谋事。

子 申 蛇

兄 丑 空

文 午 后

蛇  常  常  合

申  卯  卯  戌

卯  戌  戌  戊

戌亥子丑

酉    寅

申    卯

未午巳辰

正议

传墓者，中传作初传之墓也。入墓者，中传，作末传之墓也。凶神凶将喜墓，吉神吉将忌墓，须分别言之。如此课，初传申，中传丑，是日马传墓。占行人速至。若动而谋事，则非所宜。支来加干，与太常作六合，亥时财逢月马，必有亲戚自家而来邀，往西北求财。当坐以待之，不可先动，戌加巳，逢空出旬有准。

案验

此人赋闲半载，若有迫不及待之势，时以温语慰之。果至乙巳日有亲戚到此约往西方就事。

不行传者第八十二

咸丰甲寅年戌月己巳午时，邹姓占店事。

官 寅 朱

财 亥 后

子 申 常

后  朱  蛇  勾

亥  寅  丑  辰

寅  巳  辰  己

寅卯辰巳

丑    午

子    未

亥戌酉申

正议

中末逢空，其传不行，吉凶但以初传为断。如此课，官鬼朱雀太岁遥克发用，必有言语之伤。月破勾陈加日，又遇螣蛇破碎，其口角更的。

案验

果如所断。

三六相合八三 众鬼不畏

咸丰丙辰年丑月乙巳日酉时，占梦。

鬼 酉 合

财 丑 后

财 巳 虎

后  合  贵  勾

丑  酉  子  申

酉  巳  申  乙

酉戌亥子

申    丑

未    寅

午巳辰卯

正议

时用克日，名为天网；三传从革，众鬼彰彰，似可忧危。然日德临身，消除万祸，末传又见子孙，何难解网？且三传递生，三六相合，财爻适逢建旺，定有得朋之庆。

案验

时土匪震动，旋见剪除，次年生徒济济。

合中犯煞第八十四 三传递生 屋宅宽广

同治癸亥年酉月庚寅日子时，由高川启行，占郧西有贼阻否。

文 辰 元

禄 申 蛇

子 子 龙

合  后  元  龙

戌  午  辰  子

午  寅  子  庚

酉戌亥子

申    丑

未    寅

午巳辰卯

正议

太阳照武，支上鬼空，三传会子，斩关得断，德神入传，递生，不致有阻。

参议

问：合中犯煞如何？曰：占解脱事，正喜合有有冲刑。如此课，鬼空恋生，贼在巢穴未出。三传制鬼，水曰润下，是顺流而行舟，贼不为害也。况青龙为万里翼，得水乘旺冲鬼，而不为鬼冲，是制煞非犯煞也。

问：三传脱日生支，屋旺人衰，奈何？曰：此非占宅也，斩关主动则吉，坐则必为游都贼符所脱，且脱干生支，是外凶而内吉也，不得以常例泥之。

案验

果贼在镇安未出，河舟过无事，未久汉中城陷，不动则高川馆难矣。

合中犯煞第八十四  水日逢丁

同治乙丑年午月癸亥日亥时，王生占舅父溺水捞尸得否。

鬼 未 常

子 卯 贵

兄 亥 勾

贵  常  阴  空

卯  未  巳  酉

未  亥  酉  癸

丑寅卯辰

子    巳

亥    午

戌酉申未

正议

水日逢丁，常占财物动，于此何涉？合中犯煞，其凶已现，亦复何忌？然未命遥克日干，此时人已上岸，有自彼来此之象，则丁驿二马不以财论，而以舆尸论。卯棺加未，有入土之象。得巳酉一冲，合而复开，是被人捞起将掩埋。而又遇亲戚（原书作“拼”）来也。未为天目，三传会木，朱雀乘德，必李杨有德之人看着。传顺遇勾，随河直流，至八十里始得也。

案验

近处已捞三日矣，本日忽于四十里外被杨姓袁姓打网捞着，将埋，得信即止，并不索谢。其里数误以未断，不知应在勾陈亥为四故也。亥又为双鱼，勾陈克水，有勾留之义，故为捕鱼者获也。袁姓应未土也。

初遭夹克第八十五

同治乙丑年午月甲子日辰时，王东峰占六甲。

鬼 申 蛇

文 亥 勾

禄 寅 虎

后  常  蛇  阴

午  卯  申  巳

卯  子  巳  甲

申酉戌亥

未    子

午    丑

巳辰卯寅

正议

正时天罡作生气，今晨已有动机。初传申受夹克，又乘月马，申时必生。神将属阴者，多应是瓦兆。若产妇年大，则以末传艮为少男，论但生女育而生男坏耳。

案验

果动与产悉如其时，生男，堕地无声。

问：何以女育男死？曰：日上巳为长女，坐长生乘旺气，故无恙。问产妇四十余岁，其为末胎可知，寅被虎伤，又坐空方，见生不生故也。

附议

问：申受夹克，何以言生？曰：丑为腹，加木则生。凡产必腹痛也。申为肠，乃传送之神，合则迟，克则快。二项皆无明文，但意会之耳。

初遭夹克第八十五 传墓入墓 空上逢空

同治乙丑年酉月丙申日丑时，占还书。

财 酉 朱

子 丑 阴

禄 巳 空

虎  后  阴  朱

辰  子  丑  酉

子  申  酉  丙

酉戌亥子

申    丑

未    寅

午巳辰卯

正议

雀乘建旺，此书不致还失。酉为转神，本月必转还矣。

参议

问：朱雀坐空，初遭夹克，奈何？曰：夹克者财也，非书也。财不由己，于书何伤？雀虽会空，而加干，干为我，书既属我，何为空？

问：末为成期，空上逢空，又带破碎，是初现而终空也？曰：不行传者考初时，谓中末逢空，但取初传断之，此课只空末传，则决之于初中传墓可也。

案验

本月癸丑日书到，应朱雀传墓也。系族侄路亡，其兄在馆，查来应中传子孙死气也。馆人漏其货，不能交，应财遭夹克也。其妻索货，必有口舌，应虎克天后，空乘破碎也。

将逢内战第八十六 辛日逢丁 合中犯煞

咸丰乙卯年申月辛巳日丑时，张仲达夫子占离楚省。

禄 酉 合

文 丑 虎

官 巳 后

虎  合  贵  常

丑  酉  午  寅

酉  巳  寅  辛

酉戌亥子

申    丑

未    寅

午巳辰卯

正议

此课若占病讼及合伙营生，皆以凶断，而占官则不然。现在赋闲，逢丁即有差事。亥水青龙得相气，坐未受克，定主升迁，历任楚省，则楚为支而他省为干，干犯煞而支比用，是内吉而外凶也。

参议

问：占官视官星与青龙，此课可兼看乎？

曰：课名知一，知其一，莫知其他也。干上不比，则以财生官，不必说矣。专看支上与青龙可也。

问：用禄旬空，奈何？曰：禄虽空而乘进气，一交酉月便有好音。《玉成歌》云“知一每事须云近。”又三合自支传支，不惟不出楚省，且差遣摄篆。只在西南近处，龙乘日马应是运粮之官。

案验

时寓樊城，八月奉差到荆。丑月署粮道，旋即升补。

附：奇门白露上元九局壬午日酉时占，同上。

占官以开门为主，落在兑宫，时旺地旺，又得星奇制庚，直符之宫生开门之宫，八月上流近处定有委署，此与壬课同吉，故并录之。

将逢内战第八十六 三传递生

咸丰甲寅年戌月丙辰日丑时，周姓占谋事。

财 申 合

鬼 亥 贵

文 寅 元

蛇  勾  贵  合

戌  未  亥  申

未  辰  申  丙

申酉戌亥

未    子

午    丑

巳辰卯寅

正议

初传六合内战，又逢岁破，天后旬空，孤神寡宿并见，课传上克，必克妻。时逢破碎冲支，且有口舌。三传递生，末传长生，应有母家之亲在此开店，可谋生理，亥日当就。

案验

五月克妻，以午为日之劫财。又冲去天后也。原在舅姑店帮贸，以口舌辞去，后仍就之。

人宅坐墓第八十七 所谋多拙

咸丰甲寅年未月庚寅日午时，有人占失物。

文 辰 合

官 巳 勾

鬼 午 青

合  朱  元  常

辰  卯  戌  酉

卯  寅  酉  庚

午未申酉

巳    戌

辰    亥

卯寅丑子

正议

朱雀加支，下贼发用，事起内人。各逞小忿，庚坐支之未墓，寅坐干之丑墓，彼此昏晦，不念懿亲，致奴婢互相蒙蔽。戌为奴，乘元；酉为婢，乘常；是奴婢偷窃食物也。干支上神各作六害，互相冲破，乃彼此欺蒙，复相攻讦之状。宜各自裁抑，毋致以小滋大，反遭罗网缠身也。

案验

妯娌不和，因失鸡起衅，入庙咀咒，亲友挽之，遂止。酉属鸡冲朱雀，故口舌起于此也。

《诗》云：民之失备，乾帿以愆。古人细行必矜，所以绝讼之源也。今为鸡黍之微，竟忘手足之爱；妇人不足责，可嗤者，堂堂丈夫也。

人宅坐墓第八十七 朽木难雕 前后逼迫 害贵讼屈 虎临干鬼

咸丰甲寅年酉月戊申日酉，刘姓占年运。

财 子 龙

兄 未 贵

鬼 寅 虎

合  常  贵  龙

戌  卯  未  子

卯  申  子  戊

子丑寅卯

亥    辰

戌    巳

酉申未午

正议

戊干加戌，申支加丑，为人宅坐墓格。占事主自招昏晦，其屈抑无所归咎。酉时雀犯岁君，兼克本命，初传财乘青龙，前后受克，又与贵人相害，必因得财而兴大狱，虎临干鬼，三传递克，干支相刑，墓神加年，定遭刑责，而被管押，此时进退两难，喜虎鬼逢空，朽木难雕，其案终归悬宕而已。

案验

事因他人告帐本利约有一万余两，凭官和结。原告以数千分谢居间之人。后复被控。皆指为练勇捐项，与者受者俱蒙责押。

干支乘墓第八十八 魁度天门

咸丰辛亥年未月甲申日未时，原任谷城县陈明府占谋望。

文 子 虎

文 亥 常

财 戌 元

蛇  贵  虎  空

午  未  子  丑

未  申  丑  甲

辰巳午未

卯    申

寅    酉

丑子亥戌

正议

干墓加支，支墓加干，前官后任，彼此俱不得志，进退两难之状。魁度天门，诸凡阻隔，支财逢空，托人转移，亦不济事，中传丁马，乘文书，当有差事。

案验

所断情形俱符，七月果有通城差事。

任信丁马第八十九

咸丰甲寅年未月庚戌日午时，宜春文庠杨书卿占六甲。

兄 申 虎

财 寅 蛇

鬼 巳 勾

元  元  虎  虎

戌  戌  申  申

戌  戌  申  庚

巳午未申

辰    酉

卯    戌

寅丑子亥

正议

伏吟课，刚日为自任，柔日为自信，本主伏而不动，若逢丁驿二马，则又主动。白虎为血光传送之神，虎乘日马，其动尤速。时作青龙，刚日用阳，定是弄璋之兆。中传逢空，末传生气，亥日冲巳，寅时冲马，则生。

案寅

八月己亥日寅时，果生孙男。

任信丁马第八十九 太阳照武 三传互克

咸丰甲寅年辰月戊午日戌时，舟中占有贼否。

文 巳 朱

子 申 后

鬼 寅 龙

蛇  蛇  朱  朱

午  午  巳  巳

午  午  巳  戊

巳午未申

辰    酉

卯    戌

寅丑子亥

正议

自任课逢丁马，静中有动，巳为劫煞，正时逢武，定有贼来。武乘戌土太阳，应可擒。然太阳坐于夜方，无光可照，惟喝散发用，又乘朱雀，可以声咳逐之，青龙遭克，必有所失。元武内战，只能外窃，不能内入。

案验

庚申日夜，窃去篷外风帆，以寅为栋梁故失桅中之物也。余闻响声，唤榜人不起。贼未入内，亦无大失。伏吟主近，三传递克，必有二三人相传而去。

来去俱空第九十

咸丰丙辰年巳月己亥日卯时，寓谷城刘星垣亲家占遇合。

文 巳 虎

财 亥 蛇

文 巳 虎

蛇  虎  龙  后

亥  巳  未  丑

巳  亥  丑  己

亥子丑寅

戌    卯

酉    辰

申未午巳

正议

虎作干鬼，又逢死气，课传重见，九月定有凶事，非止一端也。三传退茹，急宜引退。然白虎克干，干神归支，而支阴又克之，是内外不安之象。传聚西方遥冲空亡之子孙，子嗣维艰，三虎纵横，难免灾祸。

案验

九月妻以产亡，子亦未出。

虎临干鬼第九十一 退茹空亡 魁度天门

咸丰丙辰年辰月壬午日戌时，自郧阳辞馆下行，占可到家否。

鬼 戌 虎

文 酉 常

文 申 元

蛇  贵  常  虎

辰  巳  酉  戌

巳  午  戌  壬

辰巳午未

卯    申

寅    酉

丑子亥戌

正议

天网四张，虎鬼加干，此处兵灾甚速，急宜引退。然魁度天门，斩关逢吏，下行阻塞，不能到家。退茹空亡，宜向前进，以取亥水之禄，此以课体断也。

案验

四月下老河口，闻本省未复，贼兵梗塞，六月上住兴安，九月土匪起事，郧阳震动。

虎临干鬼第九十一

甲寅年午月甲戌日酉时，易姓占生意。

子 午 龙

财 辰 合

禄 寅 蛇

龙  虎  元  后

午  申  戌  子

申  戌  子  甲

卯辰巳午

寅    未

丑    申

子亥戌酉

正议

此店可开，而屋不可居；涉害课，主开店以来殊费艰苦；干支二破事多折耗。幸中传财逢生气，初传青龙建旺助之。此店不可废置，惟戌支死气，上见虎鬼，伙计有死丧之威。申又冲寅，有栋折之灾，此屋宜迁之为善。且正时太阴克日，元后加干，二课并防阴邪不正之事脱耗财物。

案验

去年伙计坠楼而死，今年梁倾而折，屡年折本，欲开而不忍弃。

龙加生气第九十二

癸丑年辰月戊辰日酉时，在臬署，占江大人下江南。

禄 巳 朱

子 申 后

官 寅 龙

合  合  朱  朱

辰  辰  巳  巳

辰  辰  巳  戊

巳午未申

辰    酉

卯    戌

寅丑子亥

正议

申命克勾，未年制虎，日辰发用俱旺，御贼有功，官职屡升。惜自任课，三刑递克，朱雀发传，恐自任太过，不免众人生忌，致起争端。须和衷事上、虚衷纳下，庶可解救。喜支上月建带合，有权本省，上司可恃，不致大咎耳。朱在初传见之，甚速，非四月则七月也。

问：此与张仲达先生课同而断异何也？曰：彼课辰命冲克元武，初勾递刑游鲁都，此课初朱巳刑申命，申又冲破青龙长生，故不同也。

案验

七月在江右，乡勇生讼，得本省张中丞调处，乃解，丑月芦州殉难。

参议

问：龙加生气吉迟迟，保以终凶？曰：被中传子孙死气冲克青龙，故凶。然谥忠烈，建专祠，永垂不朽，死之日即生之年也，岂非迟迟永吉乎？

喜惧空亡第九十四 罡塞鬼户 初遭夹克

咸丰甲寅年亥朋庚寅日丑时占失火。

文 辰 合

官 午 蛇

兄 申 后

蛇  合  虎  元

午  辰  子  戌

辰  寅  戌  庚

未申酉戌

午    亥

巳    子

辰卯寅丑

正议

空亡为天中煞，课见天中，未便言其不吉，须看神将何如。吉空则凶，凶空则吉。如此课，中传空为断桥，凡事半途辄阻，原非吉象。然火灾则喜蛇鬼逢空，兼以虎乘子水，冲午凑合水局，其火即止，不致延烧。

案验

所寓间壁爆店被回，因乡勇局近人多，登时扑灭，课传六合乘罡塞鬼户，子孙乘虎制鬼，故救之者众，而又属武夫也。

喜惧空亡第九十四 三传递生

同治癸亥年酉月丁亥日午时，寓汉中高川，占父子一留一去何如。

财 酉 阴

子 未 常

兄 巳 空

常  阴  勾  空

未  酉  卯  巳

酉  亥  巳  丁

卯辰巳午

寅    未

丑    申

子亥戌酉

正议

干支解离，人与地违，必动之象。丑命上乘丁驿二马，己身亦不能留。太岁作贵德中命，二贵拱年，三传递生，有贵人推荐之兆。

问：中末逢空，应主半路回踪。课名回环，亦似不离此地。曰：未为关神、雨煞、风伯，不免风雨之阻，正喜旬空。且丑命上神见亥，冲去中末两传，而亥与干三合，虽迟滞，亦能到家。但太岁作马加命，又加来岁行年，不能安居，仍是奔走于外。幸得贵人助财耳。盖干神遥克支上酉，酉又传干上巳，亦应内外回环之义，不必定在此地也。

案验

时在高川，各东家已备来年关聘，拟送小儿回籍，己独留之，复占得汉中情形，遂回。余皆准。

附议

既曰解离，又有回环，既逢丁驿，中末又空，动静混淆，去留莫辨。凡课之难断者，此类是也。然循其序而拟之，则言各有当，两不相妨矣。

六爻现卦第九十五 水日逢丁 合中犯煞

咸丰甲寅年巳月癸卯日辰时，杨姓占家宅。

文 酉 勾

鬼 丑 常

财 巳 贵

空  朱  勾  贵

亥  未  酉  巳

未  卯  巳  癸

酉戌亥子

申    丑

未    寅

午巳辰卯

正议

合中犯煞，朱勾入课，水日逢丁，主因少妇有孕而走，致有官非。三传从革，四课现木，所谓六爻现卦防其克是也。此课木虽不现，而支神属木乃日之子爻，酉乘死气克之，又四下克上，为无禄，主子不寿。

案验

官非已见于前，酉月次子不寿。

空亡类推第九十六 墓神覆日

同治乙丑年戌月庚午日戌时，邹生占船户钱信。

文 辰 元

兄 酉 朱

财 寅 虎

元  勾  后  空

辰  亥  午  丑

亥  午  丑  庚

戌亥子丑

酉    寅

申    卯

未午巳辰

正议

亥为旬空，加支脱日，末传财遭夹克，此钱已耗散。天空乘墓加干，船夫必是昏迷虚花之人。干阴午鬼助墓，被街邻引诱赌博，以至亏空。斩关发用，恐其远行，宜速追之，可以归还。朱雀逢酉，定有口舌，然辰与酉合，比用主和，不致到官。

案验

次日追查，如所占，地痞惧控，与船夫各赔其半，以归七串之原。盖寅为七数故也。

所筮不入第九十七 鬼临三四

同治乙丑年申月庚午日巳时，胡姓占行人。

禄 申 虎

财 寅 蛇

官 巳 勾

龙  龙  虎  虎

午  午  申  申

午  午  申  庚

巳午未申

辰    酉

卯    戌

寅丑子亥

正议

朱雀临门，快有信到。即不入课，亦当凭类而断。驿马乘虎建旺，其来甚速。但中传克日，中传财破，末传勾鬼，中路定有官非耗散之事，以致阻延，人事清吉。但有孕毕已七月，防不足月而产。

案验

同伴者已到八日，以为后船无人矣。次日信到，在关勾留见官，耗银百余两。孕果七月，却未生，已应破财故也。

非占现类勿言之第九十八

同治乙丑年申月乙卯日卯时，占失书。

鬼 酉 后

文 子 常

禄 卯 龙

后  朱  阴  蛇

酉  午  戌  未

午  卯  未  乙

申酉戌亥

未    子

午    丑

巳辰卯寅

正议

朱雀乘太阳坐卯支生地，此书现在家东方箱内，并无损坏。但夜将卯时太阳无光。明晨自见，此以类神为主一切。蛇墓龙战中空，天后作鬼，俱不必论。若易经专主爻断者是也。

案验

果如所断。

奇门便笔

咸丰辛酉年甲午月己酉日庚午时，时首甲子芒种上九局，馆于兴安府，占生徒乡试。丙寅命，流到兑宫，暗制庚金天乙飞宫格。

直符英七 直使景三 玉女守门 生与月合 西北飞宫 格时干坎 三吉飞符

	己  任

癸  死
	丁  冲

甲  惊
	癸      辅

丙（壬）开

	乙  蓬

丁  景
	
	丙寅命甲     英

     庚     休

	辛  心

己  杜
	庚  柱

乙  伤
	（壬）丙 禽芮

辛      生


乙奇加震为升殿，下生丁奇文星，景门为文书，加震受生。丁奇又加离宫，直符甲生之，正当时旺，门内可望三人。乙丁甲命干日干与震所属者吉生，与月合西北门外亦有一人。但天乙与太白格，主考防有寇盗之阻。幸本宫有丁奇，流宫有暗而制之，得以解救，不致阻考。

主门是景，流宫到震，为流宫生主门，景门属火，主增文章。日干官禄在坤，开门到坤，土生开门，吉。丁奇加、直符，本宫离火当建旺得地，得时，坐正东正南者中。

案验

先谣贼到，究未入境。是科受业中式者二，拔贡者三。附课中式者一，拔贡者一。获隽之数，溢于所算之外。以门、奇、文星俱旺，得未曾有也。夫发越之多。固所欣幸，惜乎次年兴安城陷，生童中有敦品力行者几人竟罹于难中，心耿耿，何日忘之？

咸丰乙卯年申月白露上九局，壬午日己酉时，时首甲辰，张仲远先生占官，戊辰命癸日干。符禽八，值死九，符冲，天地返吟，门宫制迫。

	辛景

癸心
	乙死

戊蓬
	己     惊

丙（壬）任

	庚杜

丁杜
	
	丁开

庚冲

	丙（壬）伤

己      禽
	戊生

乙英
	癸休

辛辅


占官以开门为主，飞在兑宫，得地得时，又得丁奇制庚，八月必有西方差事。因以升迁。但直使遇死门，在离，离九数，不过九年寿终。

案验

果八月得荆州差事，旋署道职，越九年到浙查关故。

咸丰乙卯年辛巳月壬子日癸卯时时首甲午，谷城陈兆昌占兄病。

符九二，使景九，门伏。

	丁杜

丙冲
	丙景

辛辅
	辛  死

癸乙英

	庚伤

丁任
	
	癸惊

乙禽

	壬生

庚蓬
	戊休

壬心
	戊开

己柱


直符时干飞入死门，本命日干在巽，虽旺而空，不治

案验

五月初三故。

咸丰辛酉年甲午月癸丑日壬戌时，时首甲寅，占北方寺沟口可避兵否。阳九局，天差门差。杜五辅五 避五。时干乾相佐，休与日合三正东，乙下有丁，奇格地网。

	戌任

寅生
	丁冲

子伤
	癸  辅

丙壬杜

	乙蓬

丁休
	
	子英

庚景

	辛心

己开
	申柱

乙惊
	丙壬芮

辛  死


辅杜飞入死墓死门，又加时干，六庚加子，此方必有贼到，不可投。

案验

次年贼果到。

同治壬戌年午月小满下八局，癸巳庚申时，时首甲寅，占贼人入兴安否。

符辅一，使杜一，开与月合于正南，飞伏宫格，天乙与太白格。

	惊乙

柱癸
	开丙

心己
	休  庚

蓬辛丁

	死辛丁

芮  壬
	
	生子

任乙

	景己

英戊
	杜寅

辅申
	伤辰

冲丙


天禽为城，六庚天蓬俱飞入其中，天禽飞入震宫，受制。直符又加六庚，符使俱落空方，人宅一洗而空，杜门主闭藏，乃贼围城闭之象，而寅申相冲，又破城之兆。

案验

余自楚避至兴安，于兹八年矣，四月间闻警，城中一空。余亦携眷走岚河，旋贼未至而去，人皆归城。余自是不复入，至十月贼来，十二月十九夜城陷，文武官多殉难，人民被掳，房屋尽毁。余虽一家兔脱，而回首居停，伤心惨目，自悔言之不详，挽之不力，而又叹天之厄人有定数也，哀哉！

同治癸亥年酉月秋分上元己卯日乙丑时，时首甲子，寓汉中西乡县占湖北省。

五不遇时，直符柱一，使惊门六，生与乙合三。

	丙伤

辛任
	辰杜

丁冲
	景  辛

辅庚癸

	乙生

壬蓬
	
	死丁

英戌

	己休

丙心
	子开

乙柱
	申惊

己芮


六庚飞入乾宫，为内四卦，楚省不能无贼。西北随州、德安、靳黄一带正在乾方，必遭贼害。六庚飞门当旺，幸乾为旬空，不能据城，六庚本家又有景门制之，汉口以东无妨。

案验

果如所断

观梅测字叙

谓圣人言理不言数，似也。理可赅数，故至诚如神，虽百世可知也。然成变化、行鬼神，皆系于天地之数。圣人非不言也，特恐人诿于数而忘其在我，故罕言之耳。谓占者既言数不当言理，则非也。数生于象，象生于气，气生于理，天下岂有理外之数乎？夫孔颜之厄、盗跖之寿数也，非理也。然合大数而论道长道消，亦自有理存乎其间。圣人所以不怨不尤，后天而奉天时也。且君子素位而行，亦非数无以定其分也。不但品级之崇卑、车服之多寡、数之所纪、分之所限毫厘不敢僭差，即乡党以齿为序，齿固数也，而序之者百理乎？一索再索三索，后先之间，尧桀之行，于此分焉矣。而顾谓理数可相离乎？尝考之邵子云“夜间叩门借斧，非借锄也；冬占得震，何有雷？但言震撼耳。若占食，龙可食乎？须以鲤代之。”凡此皆数定于理也。理即吾心之所凭，而可专言数乎？德生平涉猎不精，空耗心血，学六壬四十年，学奇门十余年，而皆未得其妙，故凡学于我者，皆力止之。惟观梅测字犹近儒者事，且易为力，因录其所经验者，以为式，而六壬所刻，又为己入其门者商之。夫易为君子谋，奇门尤不可轻试多，学者尚其惧诸。谨序。（尘按，奇门书不可轻于多演，河洛地理讵可轻易与人而多葬乎？次功先生，楚之名孝廉，地理宗河洛。）

观梅易数

初到郧阳，遇邻友，云回水沟可避难。次年过其宅，方坐，犬吐于前，及卧，又踞床。手起一数，得水天需九三爻，“需于泥，致寇至。”时辛酉年八月也，因悟戌属犬，明年此地定有兵灾，何可居？果次年郧西城陷，乡遭蹂躏，此以卦辞与兆合断，而数之用生体，不必拘也。

宅旁近港，有牧牛湾，好事者为之开垦，同宗异姓皆起争端，几酿大祸。因起数，得天火同人五爻，同人先号咣而后笑，大师克相遇。其数体克用，互姤变离，相生相比，知其无事。遂书千余言，垂涕以道，得亲邻排解，方息。师者，众也，此大众相克之力也。

在咸邑六都、看鲫鱼堂寨基，宿章兰室书房，见楹联上二字，占之得离九四爻，突如其来如，焚如，死如，弃如。时楚省告净，勇忽变贼，突入咸邑，城内大受其苦，时在朱河，闻贼入咸邑，拟着人移眷，得讼二爻，“不克讼，归而逋其邑人三百户，无咎。”案此贼必逃窜本乡，无事，可不移也。

测字偶钞

若字 占信

万字头，有字腰，信字尾，主万家有信来也。上有童蒙求我之意，下有吹嘘荐举之象，必有万、彭、周、胡之姓相迎教读，大小皆从，但未免苦耳。十四日当有人到。

问：姓何以知？曰：以草头口旁断之。何言大小头象童蒙？中象大字，先是我教其大次子，训蒙后因赴试两馆并任，苦莫甚焉。以若字大象苦字也。口旁一撇有长舌之形，故多口角。此事后始觉者。中象象十字口，添四字应在十四日也。

问：草头不言黄而言万何也？曰：万与我有亲，故触及之，黄亦在荐中，但未来信耳。

元字 雷生考府月课请占

此次非第一乃二名也，二字头，九字脚，二九一串八百文，系第二膏火之数，故以此决之。案发果然。

育字 占眉动

明日必有秀才及门受业，其人面黑、身肥而长，家不寒而姿且敏。

次日吴生相距八百余里，不期而合。

问：字义何解？曰：上有顶戴之形，下有脩脯之义，字长而肥，且黑，又取发育之意，故云。

问字 时有警信，诸生请占科场阻否。

此时门内有吟咏之声，临期人口可入龙门，何致阻考？且只户为门口，加一登字为申，及门者必中二人。口能报信，字两口，又有喜服入门之兆。

是秋贼未到省，果中张生余生二名。

千字 张生占母病

头有披麻之象，孝服已成，不出十日，可速归，以赴永诀之期。果然。

友字 占胡友来否

有字头，又字尾，固有人来，却又是一人，非前所期者，己不能去，以脚有一横撇勾住，故也。下截辰字，辰日必验。

果辰日毕姓来，原约胡姓未来，已有事绊，亦不得去。

独字 占万表弟几时到

左犬为戌，右加火为烛，戌时必剪烛来矣。果然。

王字 占行人

二十一日到，准。

容字 占荐石生馆

石在穴里，藏而未见，此时不得，出来上有六字形，又为窗（穴下一口一心）字头，下有会字形，又为言字脚，六月必来西窗一会，共话晨夕，此馆合口不谈可也。

果未就，六月始来。

臨字

主有仕宦家人三口来临。字不正，澡字无水，难以革故鼎亲；惟先来一口尚可以告；后来两口习染嚣陵，积重难返。然卢扁之门，不拒病夫，治之不智，何咎人也？

《六壬毕法案录》卷二终

